શનિવારે હુમલો થયો તેના બે દિવસ પહેલાં જ આફ્રિકામાં ઈસ્લામી જેહાદી ત્રાસવાદ સામે લડતા અમેરિકન દળોના વડા સોમાલિયામાં હતા. આફ્રિકન કમાન્ડના વડા સોમાલિયાના પ્રમુખને મળ્યા હતા. અમેરિકાને મેસેજ આપવા માટે બે જ દિવસ પછી અત્યંત શક્તિશાળી વિસ્ફોટ કરીને અઢીસોનો ભોગ લઈ લેવાયો. બે દિવસ પહેલાં સોમાલિયામાં કેટલીક રાજકીય ગતિવિધિઓ પણ થઈ હતી, જે સરકારમાં બધું ઠીક નથી તેનો ઈશારો કરતી હતી.